text: Politiet: Tip os om ulovligt fyrværkeri og red menneskeliv!
  21 december 2015 kl. 07.05
  Politiet er klar i mælet om ulovligt fyrværkeri. Hvis du kender nogen, der sælger eller har ulovligt fyrværkeri, så giv os et tip og red liv.
  Det var et tip fra en borger, der fredag aften førte politiet til et stort illegal lager ved Jels med store mængder fyrværkeri samt anholdelse og senere varetægtsfængsling af en 40-årig mand.
  Og det er lige efter bogen for god og ansvarlig optræden, mener Syd- og Sønderjyllands Politi:
  - Mennesker, der køber og bruger ulovligt fyrværkeri, sætter eget og andres liv og helbred på spil. Tag afstand fra det og tip os, lyder nemlig opfordringen på Twitter.
  Og mange mennesker - især mænd - kender til ulovligt fyrværkeri. Det viser en ny undersøgelse, som TNS Gallup har lavet for Gjensidige Forsikring og Nykredit Forsikring.
  Ifølge undersøgelsen indrømmer hver sjette danske mand at have købt ulovligt krudt til nytår. Samtidig mener mere end hver tredje, at politiet bør have større fokus på at bekæmpe ulovligt fyrværkeri.
  Mennesker, der køber og bruger ulovligt fyrværkeri, sætter eget og andres liv og helbred på spil. Tag afstand fra det og tip os #politidk
  
  Tip fra borger førte til dette fund af ulovligt #fyrværkeri  https://t.co/tKzrRGRHww
  
  